PATVIRTINTA 
Šilutės lopšelio-darželio „Ąžuoliukas“ direktoriaus 2024 m. sausio 24 d. 
įsakymu Nr. V1-6

RESPUBLIKINĖS METODINIŲ PRIEMONIŲ PARODOS 
„TAISYKLINGAI KALBĖTI MOKAUSI LINKSMAI”
NUOSTATAI

I SKYRIUS
BENDROSIOS NUOSTATOS

1. Respublikinės metodinių priemonių parodos „Taisyklingai kalbėti mokausi linksmai” (toliau – paroda) nuostatai nustato tikslą ir uždavinius, parodos dalyvius, organizavimo ir dalyvavimo tvarką.
	2. Metodinių priemonių parodą organizuoja Šilutės lopšelio-darželio „Ąžuoliukas” logopedė Viktorija Jakštaitė ir logopedė Oksana Kasparaitienė. Partneriai Šilutės rajono Švietimo pagalbos tarnyba.
3.  Paroda organizuojama nuo 2024 m. sausio 29 d. iki 2024 m. kovo 22 d.
4. Parodos nuostatai skelbiami Šilutės lopšelio-darželio „Ąžuoliukas” interneto svetainėje adresu https://www.silutesazuoliukas.lt, taip pat socialinio tinklo „Facebook“ grupėse: ,,Logopedai-specialieji pedagogai”, ,,Specialiųjų pedagogų ir logopedų namučiai”.

II SKYRIUS
PARODOS TIKSLAS IR UŽDAVINIAI

5. Tikslas – dalintis gerąją darbo patirtimi rengiant metodines priemones kalbos gramatiniam taisyklingumui ugdyti (toliau – metodinės priemonės), skirtas kalbėjimo ir kalbos sutrikimus turintiems (sunkumus patiriantiems) ikimokyklinio, priešmokyklinio ir pradinio ugdymo vaikams.
6. Uždaviniai:
6.1. pristatyti parengtą autorinę metodinę priemonę, skirtą būdvardžių ir daiktavardžių derinimo gimine, skaičiumi, linksniu ugdymui (kiekviena priemonė turi būti orientuota į tam tikrą temą, pvz.: transportas, baldai, vabzdžiai, kalendorinės šventės, metų laikai ir pan.);
6.2. parengti užduočių, apimančių kalbos gramatinio taisyklingumo ugdymą, skaitmeninį katalogą, skirtą naudoti kasdienių pratybų metu;
6.3. pasidalinti švietimo pagalbos specialistų sukaupta patirtimi pateikiant ikimokyklinio, priešmokyklinio ir pradinio ugdymo vaikų kalbos gramatinio taisyklingumo ugdymui mokyti skirtas metodines priemones;
6.4. plėtoti šalies įstaigų švietimo pagalbos specialistų bendradarbiavimą, ugdant ikimokyklinio, priešmokyklinio ir pradinio ugdymo vaikų kalbinius gebėjimus.

III SKYRIUS
PARODOS DALYVIAI 
 
7. Parodos dalyviai – šalies ikimokyklinio, priešmokyklinio ir pradinio ugdymo švietimo įstaigų švietimo pagalbos specialistai. 

IV SKYRIUS
ORGANIZAVIMO IR DALYVAVIMO TVARKA

8. Parodos dalyviai nuo 2024 m. vasario 5 d. iki 2024 m. kovo 8 d. pateikia dalyvio anketą (1 priedas) ir 1-3 užduotis PDF formatu baltame lapo fone (užrašomas priemonės autorius (vardas, pavardė), įstaigos pavadinimas), fotografuotos priemonės parodai netinka (priemonės turi būti tinkamos spausdinimui ir naudojimui pratybose be didesnio išankstinio pasiruošimo).
9. Parodoje dalyvaujantys pedagogai dalyvio anketą ir PDF formato priemonę siunčia el. paštu azuoliukoprojektai@gmail.com.  
10. Kilus klausimams rašyti el. paštu azuoliukoprojektai@gmail.com arba kreiptis telefonu į kontaktinį asmenį Viktoriją Jakštaitę, tel. 863 656551.
[bookmark: _GoBack]
V SKYRIUS
BAIGIAMOSIOS NUOSTATOS

11. Autorius, pateikdamas priemonių aprašymus, patvirtina, kad yra šios priemonės autorius ir yra gavęs jose esančių asmenų (jei tokių yra) sutikimą šiuos įrašus teikti parodai. Už autorinių teisių pažeidimus atsako priemones pateikę asmenys.
12. Organizatoriai pasilieka teisę parodai atsiųstas užduotis ir/ar jų aprašus naudoti neatlygintinai, viešai publikuoti darbus, nurodant autoriaus teises.
13. Veiklos pažymos ir informacija bus siunčiama tik užsiregistravusiems sistemoje https://www.semiplius.lt (registracija iki kovo 8 d.).
14. Parodos dalyviams elektroniniu paštu bus išsiųstas parodos dalyvių bendras priemonių katalogas (iki 2024 m. kovo 22 d.).
15. Dalyvavimas parodoje laikomas autorių sutikimu su šiomis sąlygomis.



DALYVIO ANKETA 
 

	Dalyvio / ių vardas ir pavardė
	

	Telefono nr.
	

	El. paštas
	

	Pareigų  pavadinimas ir kvalifikacinė kategorija
	

	Švietimo įstaigos pavadinimas
	

	Metodinės priemonės pavadinimas 
	

	Priemonės tikslas, trumpas  aprašymas
	


PDF formato priemonę arba nuorodą į ją (atsisiuntimui PDF formatu) pridėti  atskirame puslapyje.
